Karadžić ne želi biti 'pasivni objekt'; nastoji usporiti sudski postupak
Bivši čelnik bosanskih Srba ponovno se pojavio pred haaškim Tribunalom, gdje tužitelji najavljuju skoro objavljivanje novih točaka optu
Bivši čelnik bosanskihSrba Radovan Karadžić jučer se ponovno pojavio pred haaškim Tribunalom, gdjetužitelji najavljuju skoro objavljivanje novih točaka optužnice protivnjega. Za sada, optužnica protivKaradžića ima 11 točaka, jedna od njih je genocid. Jučerašnje pojavljivanje optuženogKaradžića u haaškoj sudnici trebalo je biti razmjerno rutinska pravnaformalnost. No, kada je u pitanju bivšivođa bosanskih Srba, nema rutine i formalnosti. Iako će samo suđenje početi za nekoliko mjeseci, izlazakoptuženog pred suca dao je novinarima priliku da vide kako će proces vjerojatnoizgledati. Radovan Karadžić odlučio jeda brani samoga sebe, uz pomoć pravnih savjetnika. On traži da mu Tribunal pomogne unajmiti privatne istražiteljekoji bi za potrebe njegove obrane pronašli dokaze o navodnom tajnom sporazumuKaradžića i Richarda Holbrookea, koji je prije više od deset godina bioamerički mirovni izaslanik za Balkan. Holbrooke je, podsjetimo, bio ključnaosoba u realizaciji Daytonskog mirovnog sporazuma. Karadžić tvrdi da mu jeHolbrooke jamčio pravni imunitet, ako 'nestane' iz bosanskohercegovačkepolitike - i to uz znanje članica Vijeća sigurnosti. Richard Holbrooke i američko Državno tajništvo odbacili su oveKaradžićeve tvrdnje kao laž. RadovanKaradžić je inače jučer pred haaškim Tribunalom najavio da on na suđenju nećebiti 'pasivni objekt'. Rekao je da nećesamo braniti sebe, već će braniti i cijelu svoju naciju te vođe drugih malihzemalja koji bi se – kako je rekao – u budućnosti mogli naći u njegovojsituaciji. Karadžić je izjavio i ovo: "Ja ne mogu dopustiti da ovakvo važnosuđenje – jer ovako nešto prije niste imali, a niti ćete imati – samo izgledakao pravedno suđenje. Ili će ovosuđenje biti zaista pravedno, ili ono uopće neće biti suđenje." RadovanKaradžić je optužio tužitelje da žele da suđenje što brže završi, i pri tom suspremni žrtvovati pravdu. Tužitelji sumeđutim najavili nove točke optužnice protiv njega, iako nisu rekli na što ćese one konkretno odnositi. Podsjetimo,bivši vođa bosanskih Srba uhićen je ljetos u Beogradu, gdje je pod lažnimidentitetom živio 13 godina. Neposrednonakon hvatanja, izručen je u den Haag gdje je pred Tribunalom izjavio da se nesmatra krivim po točkama optužnice. Jedna od 11 točaka odnosi se za genocid počinjen u Srebrenici, anekoliko ih se odnosi na višegodišnje granatiranje i opsadu Sarajeva. Karadžić će opet dobiti priliku da se izrazio svojoj odgovornosti za zločine za koje ga terete tužitelji, nakon što buduunijeli promjene u osam godina staru optužnicu. No, već je sada očito – cilj Radovana Karadžića je usporitisudski postupak. 'Ovo suđenje nije kaodruga. Nema razloga za žurbu. To vam neću dopustiti' – rekao je jučer usudnici haaškog Tribunala Radovan Karadžić.